Nuwe Stemme 3 - Saamgestel deur Antjie Krog en Alfred Schaffer - Kollig - Republikein
Tuesday, August 11th, 23:42:53
Nuwe Stemme 3 - Saamgestel deur Antjie Krog en Alfred Schaffer
06 May 2005 | Kollig
DIE digters in Nuwe Stemme 3 sê iets op \'n heel ongewoon-nuwe manier, óf hulle sê iets wat nog nie in Afrikaans gesê is nie. Dié jonger digters probeer duidelik wegkom van die bagasie van die ouer digters en hulle verlede.
Hulle ondersoek veral nuwe moontlikhede: die een is die bekende gebrandmerkte Engfrikaans wat digters toelaat om op \'n natuurlike manier tussen tale en dialekte, tussen internet en massamedia te vleg en soedoende die eenvoudige praattaal van die jeug ook die taal van hulle gedigte te maak.
\'n Mens beny die bruin Afrikaanse digters wat op \'n goudmyn van nuwe woordeskat, nuwe agtergronde en nuwe temas sit wat nog nooit tevore in Afrikaans gehoor is nie. En hulle laat nie op hulle wag nie. Afgesien van die altyd welkome gedigte in Kaaps, is dit opvallend dat die register op verskeie wyses verbreed word.
Hierdie groep uiteenlopende, sterk, nuwe stemme sal hopelik die droogte in die Afrikaanse digkuns breek en \'n bloeitydperk van opwindende debuutwerke inlei.
Antje Krog en Alfred Schaffer is die samestellers van dié bundel waarin debuterende digters se gedigte opgeneem is. Sowel Krog en Schaffer is digters in eie reg.